OpenLLM-France/wikimedia huggingface dataset:
# Digitale Gesellschaft

Digitale Gesellschaft és una associació alemanya fundada el 2010, compromesa amb els drets civils i la protecció dels consumidors en termes de política d'Internet. Els membres fundadors de l'associació són Markus Beckedahl, Andreas Gebhard, Falk Steiner, Matthias Mehldau, Andre Meister, Markus Reuter, Benjamin von der Ahe, Rüdiger Weis i John Weitzmann. Benjamin Bergemann és el seu portaveu. El maig de 2012 l'associació tenia una trentena membres. Segons Beckedahl, el petit nombre de membres és una estratègia organitzativa, que pot ser reproduïble a altres organitzacions similars.
L'objectiu del grup segons les seves pròpies paraules, és la creació d'una infraestructura de campanya per arribar també a les persones que pateixen l'esquerda digital. D'altra banda, Beckedahl va parlar en una entrevista "d'una defensa més eficaç enfront de la política i l'economia" com una altra part dels objectius de l'associació.
L'associació és molt crítica amb ACTA, el sistema de lobbies, Open government, dades obertes, privacitat de la informació, la retenció de dades de telecomunicacions, el copyright i la neutralitat de la xarxa. El 2013 van organitzar una manifestació al Checkpoint Charlie, durant la visita de Barack Obama, en contra del programa Prism de la NSA estatunidenca.

## Referències

* ↑ «EU failed to protect citizens from NSA». Deutsche Welle, 11-06-2013.
* ↑ «Netzpolitik-Lobby: Beckedahl will etwas Greenpeace und keinen Internet-ADAC». Rhein-Zeitung, 03-05-2011.
* ↑ http://www.tagesschau.de/inland/interviewdigitalegesellschaft100.html
* ↑ Von Hilmar Schmundt «"Digitale Gesellschaft": Beckedahl plant Organisation für Bürgerrechte im Web». Der Spiegel.
# Djebel Serj

El Djebel Serj (àrab: جبل السَرْج, Jabal as-Sarj) és un carst a la delegació de Bargou, a la governació de Siliana, a Tunísia, a la serralada del Djebel Ousselat, a l'oest de Kairuan. Té una altura de 1.347 metres; és la segona muntanya més alta de Tunísia. Hi abunda l'auró negre i fou declarada àrea natural sensible el 18 de desembre de 1993.
# Djebel Tingar

Djebel Tingar era un lloc on s'explotaven unes pedreres de granodiorita a l'antic Egipte, just enfront d'Aswan, a l'altre costat del riu. Amenofis II hi va fer construccions. Es creu que fou l'origen de la pedra emprada per crear l'estela de la pedra de Rosetta. En època cristiana s'hi va construir el monestir de Sant Simeó.

## Referències

* ↑ Middleton, Andrew; Klemm, Dietrich. «The Geology of the Rosetta Stone», Journal of Egyptian Archaeology, vol. 89 (2003) pàg. 207-216
* ↑ Nicholson, Paul T.; Shaw, Ian. Ancient Egyptian Materials and Technology. Cambridge University Press, 2000 ISBN 0-521-45257-0
# Districte de Bülach

El Districte de Bülach és un dels 11 districtes del cantó de Zúric (Suïssa). Té una població de 122722 (cens de 2007) i una superfície de 185.19 km². Està compost per 22 municipis i el cap del districte és Bülach.

## Municipis

| Codi postal i Municipi | Habitants (Dez. 2007) | Superfície en km² | Número SFOS |
| 8184 Bachenbülach | 3719 | 4.25 | 0051 |
| 8303 Bassersdorf | 10470 | 9.02 | 0052 |
| 8180 Bülach | 16052 | 16.09 | 0053 |
| 8305 Dietlikon | 6906 | 4.26 | 0054 |
| 8193 Eglisau | 3581 | 9.07 | 0055 |
| 8424 Embrach | 8577 | 12.72 | 0056 |
| 8427 Freienstein-Teufen | 2227 | 8.32 | 0057 |
| 8192 Glattfelden | 3938 | 12.35 | 0058 |
| 8182 Hochfelden | 1796 | 6.16 | 0059 |
| 8181 Höri | 2446 | 4.85 | 0060 |
| 8194 Hüntwangen | 922 | 4.97 | 0061 |
| 8302 Kloten | 17148 | 19.28 | 0062 |
| 8426 Lufingen | 1552 | 5.22 | 0063 |
| 8309 Nürensdorf | 4819 | 10.09 | 0064 |
| 8425 Oberembrach | 962 | 10.20 | 0065 |
| 8152 Opfikon | 13378 | 5.61 | 0066 |
| 8197 Rafz | 3795 | 10.74 | 0067 |
| 8427 Rorbas | 2196 | 4.44 | 0068 |
| 8304 Wallisellen | 12626 | 6.50 | 0069 |
| 8195 Wasterkingen | 557 | 3.95 | 0070 |
| 8196 Wil (Zuric) | 1280 | 8.94 | 0071 |
| 8185 Winkel | 3775 | 8.16 | 0072 |
| Total (22) | 122'722 | 185.19 | 0103 |

## Vegeu també

* Districtes del Cantó de Zuric
# Districte de Břeclav

El districte de Břeclav - (txec) Okres Břeclav - és un districte de la regió de Moràvia Meridional, a la República Txeca. La capital és Břeclav.

## Llista de municipis

Bavory - Boleradice - Borkovany - Bořetice - Brod nad Dyjí - Brumovice - Břeclav - Březí - Bulhary - Diváky - Dobré Pole - Dolní Dunajovice - Dolní Věstonice - Drnholec - Hlohovec - Horní Bojanovice - Horní Věstonice - Hrušky - Hustopeče - Jevišovka - Kašnice - Klentnice - Klobouky u Brna - Kobylí - Kostice - Krumvíř - Křepice - Kurdějov - Ladná - Lanžhot - Lednice - Mikulov - Milovice - Moravská Nová Ves - Moravský Žižkov - Morkůvky - Němčičky - Nikolčice - Novosedly - Nový Přerov - Pavlov - Perná - Podivín - Popice - Pouzdřany - Přítluky - Rakvice - Sedlec - Starovice - Starovičky - Strachotín - Šakvice - Šitbořice - Tvrdonice - Týnec - Uherčice - Valtice - Velké Bílovice - Velké Hostěrádky - Velké Němčice - Velké Pavlovice - Vrbice - Zaječí
# Nínox de Nova Zelanda

El nínox de Nova Zelanda o mussol de Nova Zelanda (Ninox novaeseelandiae) és una espècie d'ocell de la família dels estrígids (Strigidae). Habita als boscos de Nova Zelanda, i les illes Norfolk i antany Lord Howe. El seu estat de conservació es considera de risc mínim.

## Referències

* ↑ «Nínox de Nova Zelanda». Cercaterm. TERMCAT, Centre de Terminologia. Rev. 11 desembre 2022 (català)
* ↑ Mussol de Nova Zelanda a CERCATERM Rev. 06/10/2012
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 248. ISBN 978-84-16728-37-4.
* ↑ BirdLife International. «Morepork. Ninox novaeseelandiae» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 gener 2023].
# Joan Lligé i Pagès

Joan Lligé i Pagès fou un empresari i fabricant català del sector del vidre, en el qual tenia algunes patents. Vinculat a la Lliga Regionalista, fou elegit diputat pel districte de Granollers a les eleccions generals espanyoles de 1918 i 1919, substituint al també regionalista Bonaventura Maria Plaja i Tapis.
El 1920 era vocal del consell d'administració del Banc de Catalunya.

## Referències

* ↑ Portalápiz a europeana
* ↑ Fitxa del Congrés dels Diputats
* ↑ ABC en Barcelona, 5 d'octubre de 1921
# Nínox de Nova Bretanya

El nínox de Nova Bretanya (Ninox odiosa) és una espècie d'ocell de la família dels estrígids (Strigidae). Habita Bels boscos de Nova Bretanya, a les illes Bismarck. El seu estat de conservació es considera vulnerable.

## Referències

* ↑ «Nínox de Nova Bretanya». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 250. ISBN 978-84-16728-37-4.
* ↑ BirdLife International. «New Britain Boobook. Ninox odiosa» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 29 gener 2023].
# Artemísion (desambiguació)

«Artemísion» té aquests significats:
* Artemísion, cap d'Eubea i d'un promontori de la regió, enfront del qual es van enfrontar les flotes dels grecs i perses durant la invasió de Xerxes el 480 aC.
* Artemision, nom llatí del setè mes del calendari de Cízic, equivalent al modern abril i el novè mes del calendari d'Efes, corresponent al modern març.
# Artemó (metge)

Artemó (en llatí Artemon, en grec antic Ἀρτέμων) va ser un metge grec que va viure al segle i aC o abans, i que utilitzava remeis basats principalment en la superstició, tal com diu Plini el Vell a la Naturalis Historia.

## Referències

* ↑ [https://quod.lib.umich.edu/m/moa/acl3129.0001.001/393?page=root;rgn=pages;size=100;view=image;q1=Artemi+siusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 378. ]
# Assassinat al canal del Migdia

Assassinat al canal del Migdia (títol original en francès, Le Canal des secrets) és un telefilm policial francobelga dirigit per Julien Zidi amb guió de Fabienne Lesieur, Anne-Élisabeth Le Gal i Jérémy Minui i emès per primera vegada a Bèlgica el 23 de gener 2020 a La Une, a Suïssa el 7 de febrer a RTS Un i a França l'11 de febrer a France 3. S'ha doblat al valencià per a À Punt.
És una coproducció de Septembre Productions, France Télévisions, Be-FILMS i RTBF, produïda amb el suport de la regió d'Occitània.

## Rodatge

El rodatge va tenir lloc del 21 d'agost al 17 de setembre de 2019 al departament occità d'Aude al llarg del canal del Migdia, a Castellnou d'Arri, La Bastida d'Anjau, Sant Felitz de Lauragués, Salas d'Èrs, la rescola de Roc, a la barcassa Kapadokya, a banda de Tolosa de Llenguadoc (Alta Garona).
Una seixantena de tècnics, majoritàriament de la regió, van treballar al film.

## Audiència

Per a la seva primera emissió a França, l'11 de febrer de 2020, la pel·lícula va assolir el primer lloc amb 4,98 milions d'espectadors, cosa que va representar el 23,1% de quota de pantalla.

## Referències

* ↑ Virone, Letizia «Morts sur le Canal du Midi». Moustique, 4903, 15-01-2020, pàg. 126.
* ↑ «Assassinat al canal del Migdia». À Punt, 18-06-2022. [Consulta: 12 octubre 2023].
* ↑ «Le Canal des secrets», 03-06-2019. [Consulta: 23 març 2020].
* ↑ Jean-Christophe Nurbel. «Critique & Interview / « Le canal des secrets » (2019) de Julien Zidi». bullesdeculture.com, 02-12-2020. [Consulta: 17 març 2023].
* ↑ Anissa Arfaoui. «Le canal des secrets (France 3) : où a été tourné le téléfilm avec Annelise Hesme et Aurélien Wiik ?». programme-tv.net, 02-03-2023. [Consulta: 17 març 2023].
* ↑ Marine Pons. «Le téléfilm Le Canal des secrets, tourné à Castelnaudary et en Occitanie, diffusé sur France 3». Actu.fr, 10-02-2020. [Consulta: 23 març 2020].
* ↑ Fabrice Dubault. «Aude : le tournage d'un téléfilm pour France 3 sur le Canal du Midi à Castelnaudary». France 3 Occitanie, 15-09-2019. [Consulta: 23 març 2020]..
* ↑ Benoît Daragon. «Audiences TV : France 3 bat encore TF 1 avec un téléfilm policier». le Parisien, 12-02-2020. [Consulta: 23 març 2020]..
# Arthroleptella landdrosia

Arthroleptella landdrosia és una espècie de granota que viu a Sud-àfrica.
Està amenaçada d'extinció per la pèrdua del seu hàbitat natural.

## Referències

* Minter, L., Channing, A. & Harrison, J. 2004. Arthroleptella landdrosia. Llista Vermella d'Espècies Amenaçades de la UICN 2006. Accedit a data 20 d'abril del 2008.
# Kiss of the Dragon

Kiss of the Dragon (literalment, "El petó del drac") és una pel·lícula francesa d'acció de 2001 dirigida per Chris Nahon amb Jet Li en el paper principal.
La major part de les seqüències d'acció es van fer amb poc ús de CGI. L'únic moment en el qual es va usar CGI va ser en l'escena de l'hotel en què Li dona un cop de peu a una bola de billar al cap del xofer. El director diu fins i tot haver hagut d'alentir l'escena perquè els actors s'estaven movent molt ràpid per la càmera.

## Argument

Liu Jian (Jet Li) és un agent dels serveis secrets xinesos. És enviat en missió a París per ajudar la policia francesa, i més particularment l'inspector J.P. Richard (Tchéky Karyo), a detenir un gran cap de la droga. No obstant això, mentre que dos prostitutes troben el sospitós, una d'elles sota la influència de les drogues l'apunyala. Liu Jian es precipita al seu auxili, l'inspector intervé, fa aturar els enregistraments de vídeo, i entra a matar el cap i la prostituta amb l'arma de Liu Jian. Aquest s'escapa, a continuació té lloc una carrera-persecució en l'hotel, que és ràpidament saquejat per l'inspector i el seu equip. Liu Jian aconsegueix passar per la sala de control, agafar els cassettes vídeo que no havien estat parats... Fuig de l'hotel, s'amaga sota un cotxe de l'equip de persecució, busca la consigna de l'estació de l'Est i desgraciadament no pot prendre possessió de tot el que s'hi troba...
Durant aquest temps, l'inspector va presentar la seva versió a la representació diplomàtica xinesa, però davant d'ell la fina flor dels serveis secrets...
Jiu Lang, refugiat en un amagatall reconeix la prostituta que demana anar al lavabo. Prova de no destacar, però tot s'encadena...

## Al voltant de la pel·lícula

* En la pel·lícula, el petó mortal del dragon és una tècnica de acupuntura que permet aturar la sang al cervell, impedint-la de baixar, cosa que té com a conseqüència fer sortir la sang pel nas, les orelles, els ulls i la boca abans de provocar la mort en atroços patiments.

## Repartiment

* Jet Li: Liu Jian
* Bridget Fonda: Jessica Kamen
* Tchéky Karyo: Jean-Pierre Richard
* Max Ryan: Lupo
* Ric Young: Mister Big
* Burt Kwouk: oncle Tai
* Kentaro: Chen
* Laurence Ashley: Aja
* Cyril Raffaelli: bessó
* Didier Azoulay: bessó
* John Forgeham: Max
* Paul Barrett: pilot
* Colin Prince: ajudant de Lupo
* Vincent Glo: Pluto
* Vincent Wong: Ministre Tang

## Referències

* 1 2 «Kiss of the Dragon (2001)». Box Office Mojo. [Consulta: 27 agost 2009].
* ↑ «Kiss of the dragon». The New York Times.
# Resolució 1611 del Consell de Seguretat de les Nacions Unides

La Resolució 1611 del Consell de Seguretat de les Nacions Unides fou adoptada per unanimitat el 7 de juliol de 2005. Després de reafirmar els principis de la Carta de les Nacions Unides i les resolucions 1373 (2001) i 1566 (2004), el Consell va condemnar els atemptats de Londres del 7 de juliol de 2005.
El Consell de Seguretat va reafirmar la necessitat de combatre les amenaces a la pau i la seguretat internacionals causades per actes terroristes i va condemnar els atemptats a Londres, on hi va haver molts morts i ferits. Va expressar simpatia i condol a les famílies de les víctimes i al poble i el govern del Regne Unit.
La resolució va demanar a tots els estats que cooperessin per portar els responsables a la justícia d'acord amb les seves obligacions derivades de la Resolució 1373. Finalment, el Consell va concloure expressant la seva determinació per combatre totes les formes de terrorisme.

## Referències

* ↑ «Security Council condemns 'barbaric' London terrorist attacks». United Nations, 07-07-2005.
* ↑ Reuters «UN security council condemns attacks». TVNZ, 08-07-2005.
* ↑ Scott, Shirley V.; Billingsley, Anthony; Michaelsen, Christopher International law and the use of force: a documentary and reference guide. ABC-CLIO, 2010, p. 238. ISBN 978-0-313-36260-6.

## Vegeu també

* Llista de resolucions del Consell de Seguretat de les Nacions Unides 1601 a la 1700 (2005 - 2006)
* Reaccions als atemptats de Londres de 2005

## Enllaços externs

* PDF Text de la Resolució a UN.org
# Kasab

«Al-Qasab, al-Kasab, Kasab, qasab o Khasab» té aquests significats:
* al-Kasab (Síria), ciutat de Síria a la governació de Latakia
* Beihan o Beihan al-Qasab, ciutat i comarca del Iemen
* Qasab (Oman) o Khasab, ciutat i districte de la governació de Musandam a Oman
# Regina Shotaro

Regina Shotaro (10 de setembre de 1981) és una de les primeres atletes dels Estats Federats de Micronèsia en participar en els Jocs Olímpics, en aquest cas als Jocs Olímpics d'Estiu de 2000 a Sydney, Austràlia.
Després de participar en els Jocs Olímpics en la cursa de 100 metres llisos femení representant als Estats Federats de Micronèsia, Regina va seguir la seva educació als Estats Units d'Amèrica, al Lansing Community College a Lansing (Michigan). Regina és d'ascendència japonesa, i actualment resideix a Lansing, Michigan (Estats Units d'Amèrica).

## Referències

* ↑ Rottman, Gordon L. World War 2 Pacific Island Guide (en anglès). Greenwood Publishing Group, 2002, p. 17. ISBN 0-313-31395-4.
# Kriens

Kriens és un municipi del cantó de Lucerna (Suïssa), situat al districte de Lucerna.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Ricardo Urgoiti

Ricardo Urgoiti Somovilla (Zalla, 26 de juliol de 1900 - Hondarribia, 14 de setembre de 1979) va ser un empresari de la comunicació basc.

## Biografia

Fill de Nicolás María de Urgoiti. Després de finalitzar la carrera d'enginyeria de camins a Madrid el 1921, es trasllada als Estats Units per completar els seus estudis. Paral·lelament, s'inicia al món de l'esport i arriba a ser campió d'Espanya d'esquí i motonàutica.
Després de tornar a Espanya funda la revista Radio Ciencia Popular, i el 1924 es converteix en el principal promotor de la creació de l'emissora Unión Radio, embrió de la futura Cadena SER. Amb tan sols 25 anys és nomenat director de la cadena. En els anys trenta es posa al capdavant de l'empresa Filmófono, de sonorització i distribució de pel·lícules.
Després de la guerra civil espanyola va estar exiliat a l'Argentina, on va dirigir la pel·lícula Mi cielo de Andalucía (1942) fins a 1943, en què torna a Espanya. Sis anys més tard funda l'empresa farmacèutica Antibióticos, especialitzada en la producció de penicil·lina. Fins a la fi de la seva vida, es consagraria a la divulgació científica i tècnica.

## Referències

* «Ricardo Urgoiti, un ingeniero de la "generación del 27"», El País, 3 de gener de 1980
# Resolució 2429 del Consell de Seguretat de les Nacions Unides

La Resolució 2429 del Consell de Seguretat de les Nacions Unides, fou adoptada per unanimitat el 13 de juliol de 2018. Després d'examinar l'informe del Secretari General de les Nacions Unides sobre el Sudan i el Sudan del Sud, el Consell va decidir ampliar el mandat de l'Operació Híbrida de la Unió Africana i les Nacions Unides al Darfur (UNAMID) fins al 30 de juny de 2019, emfatitzant que la missió haurà de reduir-se fins a 4.050 efectius al final del mandat renovat, alhora que autoritza el desplegament de la policia, sense excedir en el nombre de 2.500 efectius.
El Consell també demana a UNAMID que faci el possible per posar fi a la violència intercomunitària, la delinqüència i el bandolerisme que afecten civils, condemna enèrgicament tots els morts resultats dels conflictes i atacs contra civils per elements militars i de les milícies, i exigeix que totes les parts al Darfur cessin immediatament tots els actes de violència, inclosos els atacs contra civils, forces de manteniment de la pau i el personal humanitari.

## Referències

* ↑ Adopting Resolution 2429 (2018), Security Council Renews Darfur Mission Mandate, while Also Calling for Reduction in Troop Strength, un.org, 13 de juliol de 2018
* ↑ UN Security Council renews mandate of UN-AU peacekeeping mission in Darfur Arxivat 2018-08-04 a Wayback Machine., xinhuanet.com, 14 de juliol de 2018

## Vegeu també

* Llista de resolucions del Consell de Seguretat de les Nacions Unides 2401 a la 2500 (2018 -)

## Enllaços externs

* PDF Text de la Resolució a UN.org
# Club Athlétique Liberté d'Orà

El Club Athlétique Liberté d'Oran o CAL Oran fou un club de futbol algerià de la ciutat d'Orà.
Va ser fundat el 10 de juliol de 1897 amb el nom Club athlétique d'Oran. Als anys vint es fusionà amb el Club liberté d'Oran (creat el 1921). Va ser dissolt el 1962.

## Palmarès

* Lliga d'Orà de futbol:
** 1958-59
* Copa d'Orà de futbol:
** 1948-49

## Referències

* ↑ Coupe des Champions d'Afrique du Nord - rsssf.com
* ↑ Historique du CAL Oran - footballogue
* ↑ «Amicale des Anciens du Club Athlétique Liberté Oran Journal officiel de la République française». Arxivat de l'original el 2019-01-13. [Consulta: 8 juliol 2019].
* ↑ «Algeria - List of Champions». rsssf.com. [Consulta: 16 desembre 2017].
* ↑ «Algeria - List of Cup Finals». rsssf.com. [Consulta: 16 desembre 2017].
# Club Ariel

El Club Ariel és un club de tennis de taula de Barcelona, fundat l'any 1936.
Creat per un grup d'exalumnes de l'Escola Balmes del barri de Gràcia amb el nom de Club Pink's, el febrer de 1939 adoptà el seu nom actual. S'afilià a la Federació Catalana de Tennis de Taula i ha estat present en totes les competicions oficials de tennis de taula de Catalunya. Durant la seva història, ha aconseguit dos Campionats d'Espanya (1952, 1968) i una Lliga espanyola (1968) en categoria masculina, on hi jugà durant disset temporades. En categoria femenina, es proclamà campió de Catalunya en tres ocasions (1953, 1954, 1956) i dues d'Espanya (1952, 1965). Entre d'altres membres, destaquen Jaume Capdevila, Juan Castillo, Mercè Solsona i Isabel Bas, que han sigut campions de Catalunya i d'Espanya en categoria individual i dobles.

## Palmarès

* 3 Campionats de Catalunya de tennis de taula per equips en categoria femenina: 1954, 1955, 1957
* 2 Campionats d'Espanya de tennis de taula per equips en categoria masculina: 1952, 1968
* 1 Lliga espanyola de tennis de taula masculina: 1968
* 2 Campionats d'Espanya de tennis de taula per equips en categoria femenina: 1952. 1965

## Referències

* ↑ «Club Ariel». Enciclopèdia de l'esport català. Barcelona: Grup Enciclopèdia Catalana.
# Kuwait-Cartucho.es

L'equip Kuwait-Cartucho.es (codi UCI: KWC) és un equip ciclista kuwaitià de categoria continental. Creat el 2017, competeix principalment als circuits continentals de ciclisme.

## Principals victòries

* Tour de l'Ijen: Davide Rebellin (2017)

### Grans Voltes

* Tour de França
** 0 participacions
* Giro d'Itàlia
** 0 participacions
* Volta a Espanya
** 0 participacions

## Composició de l'equip

2017 :

## Classificacions UCI

L'equip participa en les proves dels circuits continentals.
UCI Àfrica Tour
| Temporada | Classificació per equips | Millor ciclista en la classificació individual |
| 2017 | 10è | Salaheddine Mraouni (9è) |
UCI Àsia Tour
| Temporada | Classificació per equips | Millor ciclista en la classificació individual |
| 2017 | 15è | Davide Rebellin (54è) |
UCI Europa Tour
| Temporada | Classificació per equips | Millor ciclista en la classificació individual |
| 2017 | 117è | Davide Rebellin (1014è) |

## Referències

* ↑ Classificacions UCI (Web oficial de l'UCI).

## Enllaços externs

* Pàgina oficial Arxivat 2016-12-23 a Wayback Machine.
* Plantilles i resultats a firstcycling.com
* Plantilles i resultats a procyclingstats.com
* Plantilles i resultats a cyclebase.nl
# Ria de Foz

La ria de Foz és una ria de la província de Lugo, a Galícia. Pertany a les Rías Altas i es troba entre la ria de Viveiro i la ria de Ribadeo, a la costa del mar Cantàbric. Amb la seva superfície de 600 hectàrees, és la ria més petita de Galícia.
Està formada pel curs mitjà i inferior del riu Masma i les seves aigües banyen els municipis de Barreiros i Foz i fan de límit entre ambdós municipis. La boca de l'estuari és força tancada per una fletxa sorrosa (la platja d'Altar) i per instal·lacions portuàries i de defensa de la costa (platja d'A Rapadoira). A Foz la ria acull un port de peix i un port esportiu.

## Referències

* ↑ Ria de Foz»(castellà) Arxivat 2013-07-14 a Wayback Machine., Rias de Galicia, al web educativa do Concello da Corunã [consulta el 23 de juliol de 2013]
* ↑ «Ria de Foz» (castellà) Arxivat 2013-06-20 a Wayback Machine. Bloc Lo Mejor de Galicia
* ↑ «Ria de Foz». Gran Enciclopèdia Catalana. Barcelona: Grup Enciclopèdia Catalana.
* ↑ «Ria de Foz». Gran Enciclopèdia Catalana. Barcelona: Grup Enciclopèdia Catalana.
* ↑ [http://www.medioruralemar.xunta.es/areas/conservacion/espazos_protexidos/rede_galega/zepvn/ria_de_foz_masma/?repro=%5BEnllaç+no+actiu%5D%5BEnllaç+no+actiu%5D%5BEnllaç+no+actiu%5D%5BEnllaç+no+actiu%5D «Ría de Foz - Masma» (gallec)], Xunta de Galicia, Consellería do medio rural e do mar, [consulta el 23 de juliol de 2013]